Πιτίνο: Τιμή μου να βρίσκομαι στον Παναθηναϊκό, είναι σαν να προπονείς τους Σέλτικς – Σκάι Πάτρας\nΠιτίνο: Τιμή μου να βρίσκομαι στον Παναθηναϊκό, είναι σαν να προπονείς τους Σέλτικς\nEditor 15:20 28 Δεκεμβρίου, 2018\nΓεμάτος ενθουσιασμό για την πρόκληση που αναλαμβάνει στον Παναθηναϊκό εμφανίστηκε ο Ρικ Πιτίνο.\nΣε δηλώσεις του στο επίσημο κανάλι της ΚΑΕ ενόψει του αγώνα με την ΤΣΣΚΑ, ο Αμερικανός τεχνικός χαρακτήρισε τιμή του να βρίσκεται σε μια ομάδα με την παράδοση του «τριφυλλιού» στο ευρωπαϊκό μπάσκετ.\nΑφού σημείωσε λοιπόν ότι νιώθει σαν να προπονεί τους Boston Celtics, στάθηκε στο πού πρέπει να επικεντρωθεί ο «εξάστερος» ώστε να κάνει come back στην Ευρωλίγκα.\n«Έκανα την πρώτη μου προπόνηση και εδώ νιώθω σαν στο σπίτι μου όταν βρίσκομαι μέσα στο παρκέ. Δεν έχει σημασία αν βρίσκομαι στην Ελλάδα, στη Ρώμη, στη Νέα Υόρκη. Όταν είμαι μέσα στο παρκέ όλα τα μέρη είναι ίδια.\nΒλέποντας ένα βίντεο δεν βιώνεις την πραγματική εμπειρία, αλλά εδώ είναι σαν να προπονείς τους Boston Celtics. Υπάρχει υπέροχη παράδοση, μια από τις καλύτερες στην Ευρωλίγκα.\nΔεν θέλεις να χάνεις στην έδρα σου και μόλις χάσαμε από την Αρμάνι Μιλάνο. Για να επιστρέψουμε θα πρέπει να κερδίζουμε στην έδρα μας και να κερδίζουμε το 50% των εκτός έδρας αγώνων.\nΕίναι τιμή να βρίσκομαι εδώ. Έχω υπάρξει προπονητής σε πολλά μέρη και για μένα είναι εξίσου σημαντικό με το να προπονείς στους New York Knicks, τους Boston Celtics ή τους Kentucky Wildcats, είναι κάτι πολύ σημαντικό για μένα».\nΤα βρήκε ο Παναθηναϊκός με το Δώνη\nΠληρώνει άπαντες ο Παναθηναϊκός\n(Βίντεο)-Πιτίνο: Θέλω να μείνω δύο χρόνια στον Παναθηναϊκό


Τι είναι η κυνοφοβία και πώς αντιμετωπίζεται - Τα ΣκυλοΝέα Της Μάρσας\nΚυνοφοβία είναι ο φόβος για τα σκυλιά. Όπως όλες οι φοβίες, έτσι και η κυνοφοβία είναι έντονη, επίμονη και πολλές φορές… παράλογη. Σύμφωνα με ένα πρόσφατο διαγνωστικό εγχειρίδιο, μεταξύ 7% και 9% οποιασδήποτε κοινότητας μπορεί να υποφέρει από μια συγκεκριμένη φοβία.\nΜια φοβία υπερβαίνει την ήπια δυσφορία ή τον φόβο της κατάστασης. Δεν είναι μόνο φόβος ως απάντηση σε μια συγκεκριμένη κατάσταση. Αντίθετα, συγκεκριμένες φοβίες παρεμβαίνουν στην καθημερινή ζωή και μπορούν να προκαλέσουν σοβαρή σωματική και συναισθηματική δυσφορία. Συχνά μπορείτε να διαχειριστείτε ή να θεραπεύσετε την κυνοφοβία με φαρμακευτική αγωγή ή ψυχοθεραπεία.\nΠοια είναι τα συμπτώματα της κυνοφοβίας\nΗ κυνοφοβία και άλλες φοβίες που σχετίζονται με τα ζώα συχνά διαγιγνώσκονται μέσω της χρήσης ερωτηματολογίων και κλινικών συνεντεύξεων. Για παράδειγμα, ένα ερωτηματολόγιο για τη φοβία των φιδιών παρουσιάζει ένα σύνολο 12 δηλώσεων σχετικά με την αντίδρασή σας στα φίδια και σας ζητά να συμφωνήσετε ή να διαφωνήσετε με κάθε δήλωση.\nΠροκειμένου να διαγνωστεί η κυνοφοβία, ένας γιατρός θα αξιολογήσει τη συμπεριφορά και τις συναισθηματικές σας απαντήσεις σχετικά με τα σκυλιά. Τα συμπτώματα των φοβιών μπορεί να περιλαμβάνουν οποιοδήποτε από τα ακόλουθα:\nΦόβος μην χάσεις τον έλεγχο\nΜια αίσθηση ότι τα πράγματα είναι εξωπραγματικά\nΥπερβολική αποφυγή ή υπερβολικό άγχος\nΕάν έχετε τακτικά οποιοδήποτε από αυτά τα συμπτώματα σε σχέση με τους σκύλους, μπορεί να θέλετε να μιλήσετε με το γιατρό σας ή έναν εξουσιοδοτημένο θεραπευτή.\nΣτην πιο σοβαρή τους περίπτωση, συγκεκριμένες φοβίες μπορεί να οδηγήσουν σε άλλα προβλήματα. Εάν αρχίσετε να παλεύετε με κάποιο από αυτά, επικοινωνήστε αμέσως με το γιατρό σας για βοήθεια:\nΑγχώδεις διαταραχές ή κατάθλιψη\nΤι προκαλεί την Κυνοφοβία;\nΣυγκεκριμένες φοβίες εμφανίζονται συχνά στην παιδική ηλικία. Ωστόσο, οι ενήλικες μπορούν επίσης να τις αναπτύξουν. Κανείς δεν ξέρει ακριβώς τι κάνει κάποιον να αναπτύξει μια συγκεκριμένη φοβία. Οι πιθανές αιτίες περιλαμβάνουν:\nΤραυματικές εμπειρίες: Για παράδειγμα, κάποιος μπορεί να αναπτύξει φόβο για τα σκυλιά αφού δεχθεί επίθεση από έναν.\nΟικογενειακές τάσεις: Είτε η γενετική είτε το περιβάλλον μπορεί να παίξει ρόλο στην ανάπτυξη φοβιών. Εάν κάποιος στην οικογένειά σας έχει φοβία, είναι πιο πιθανό να την αναπτύξετε και εσείς.\nΑλλαγές στη λειτουργία του εγκεφάλου: Μερικοί άνθρωποι φαίνεται να αναπτύσσουν φοβίες ως αποτέλεσμα νευρολογικών διαταραχών ή σωματικού τραύματος.\nΠώς να αντιμετωπίσετε ή να διαχειριστείτε την κυνοφοβία\nΗ πιο κοινή θεραπεία για συγκεκριμένες φοβίες είναι η θεραπεία έκθεσης. Αυτό ονομάζεται επίσης απευαισθητοποίηση. Με απλά λόγια, τα άτομα που υποβάλλονται σε θεραπεία έκθεσης εξασκούνται στην αλληλεπίδραση με τα αντικείμενα που φοβούνται.\nΓια τη θεραπεία της κυνοφοβίας, ορισμένοι θεραπευτές προτείνουν να αυξήσετε σταδιακά τόσο την εγγύτητα όσο και τη διάρκεια της έκθεσής σας. Θα μπορούσατε να ξεκινήσετε παρακολουθώντας προγράμματα που περιλαμβάνουν σκύλους ή παρακολουθώντας σκύλους από απόσταση. Στη συνέχεια, εργάζεστε μέχρι να περάσετε χρονικές περιόδους με τα σκυλιά προσωπικά.\nΜια άλλη μορφή θεραπείας έκθεσης με κάποια αποδεδειγμένη επιτυχία ονομάζεται ενεργητική-φανταστική έκθεση. Σε αυτό το στυλ θεραπείας, θα φανταζόσασταν ζωντανά την αλληλεπίδραση με τα σκυλιά και την πρακτική χρήση συγκεκριμένων τεχνικών για να διαχειριστείτε τα συναισθήματά σας ως απάντηση.\nΠιο πρόσφατα, πολλοί θεραπευτές είχαν επιτυχία με την έκθεση στην εικονική πραγματικότητα. Και τα δύο στοιχεία ήχου και όρασης συνδυάζονται σε μια εμπειρία εικονικής πραγματικότητας. Αυτό δίνει στο άτομο πρακτική να βρίσκεται γύρω από σκύλους σε ένα ασφαλές και ελεγχόμενο περιβάλλον.\n2.Γνωσιακή-συμπεριφορική θεραπεία (CBT).\nΗ γνωσιακή-συμπεριφορική θεραπεία χρησιμοποιείται επίσης για τη θεραπεία συγκεκριμένων φοβιών. Γενικά περιλαμβάνει θεραπεία έκθεσης. Επιπλέον, δίνει έμφαση στην εκμάθηση επανεκπαίδευσης του εγκεφάλου και την αναπλαισίωση των αρνητικών εμπειριών.\nΟ στόχος της γνωσιακής συμπεριφορικής θεραπείας είναι να αναπτύξει μια αίσθηση ελέγχου των σκέψεων και των συναισθημάτων σας. Ο θεραπευτής στοχεύει να σας βοηθήσει να αποκτήσετε εμπιστοσύνη στην ικανότητά σας να χειρίζεστε δύσκολες καταστάσεις.\nΗ επίδραση των φαρμάκων σε συγκεκριμένες φοβίες είναι ασυνεπής. Φαίνεται να λειτουργούν καλύτερα όταν χρησιμοποιούνται με θεραπεία έκθεσης αντί για μόνα τους. Ωστόσο, ορισμένα φάρμακα κατά του άγχους, όπως οι β-αναστολείς και τα ηρεμιστικά μπορούν να σας βοηθήσουν να αντιμετωπίσετε τα σωματικά συμπτώματα σοβαρών επιθέσεων.\nΠιο πρόσφατα, οι ερευνητές ανακάλυψαν ότι ένα στεροειδές που ονομάζεται γλυκοκορτικοειδές μπορεί να μειώσει με επιτυχία τα σωματικά συμπτώματα που σχετίζονται με το άγχος που συνδέεται με συγκεκριμένες φοβίες. Αυτό περιλαμβάνει τον φόβο των σκύλων.\nΑρκετές μορφές θεραπείας έχουν βοηθήσει τα άτομα με κυνοφοβία. Συμβουλευτείτε το γιατρό σας ή έναν εξουσιοδοτημένο επαγγελματία ψυχικής υγείας για να βρείτε τη σωστή θεραπεία ή συνδυασμό θεραπειών.\nΕγκυκλοπαιδειακυνοφοβία, σκυλιά, Τα ΣκυλοΝέα Της Μάρσας, ψυχολογία\n19/04/2022 Μάρσα 0\nΠώς θα καταλάβετε αν ο σκύλος σας έχει τσιμπούρια; Τι πρέπει να κάνετε αν βρείτε τσιμπούρια...


Ανένδοτος Πλατινί κατά Μπλάτερ! | Η Εφημερίδα των Συντακτών\n«Υστερα από όσα έγιναν, είναι πιθανό να χάσει ο Μπλάτερ. Αρκετά πια! Ο πρίγκιπας Αλί είναι νέος, φιλόδοξος και μπορεί να εργαστεί για το καλό της FIFA, δεν χρειάζεται τα χρήματα» σχολίασε ο Πλατινί\nEnnio Leanza/ Keystone via AP\nΤο τεράστιο σκάνδαλο δωροδοκίας που ταλανίζει τη FIFA από προχθές με τη συντονισμένη επιχείρηση του αμερικανικού υπουργείου Δικαιοσύνης και του FBI για τη σύλληψη 14 υψηλά ιστάμενων παραγόντων της ομοσπονδίας, αλλά και η παράλληλη έρευνα των ελβετικών δικαστικών αρχών για τις συνθήκες κάτω από τις οποίες ανατέθηκαν στη Ρωσία και το Κατάρ τα Μουντιάλ του 2018 και του 2022 αντίστοιχα, ρίχνουν την τεράστια σκιά τους στις σημερινές εκλογές για την προεδρία της παγκόσμιας ομοσπονδίας.\nΣτη Ζυρίχη, οι 209 ομοσπονδίες-μέλη θα αποφασίσουν αν επιθυμούν την παραμονή του 79χρονου Ζεπ Μπλάτερ στον θώκο ή αν θέλουν αλλαγή, δίνοντας τα σκήπτρα στον Ιορδανό πρίγκιπα Αλί μπιν αλ Χουσεΐν.\nΗ αναταραχή στους κόλπους του παγκόσμιου ποδοσφαίρου από τις εξελίξεις ήταν φανερή και στη διάρκεια του τελευταίου 24ώρου. Συσκέψεις επί συσκέψεων, πηγαδάκια στους διαδρόμους και στα λόμπι των πολυτελών ξενοδοχείων της Ζυρίχης με μεγαλύτερη ένταση από ποτέ...\nΗ μέρα ξεκίνησε με την άφιξη στη Ζυρίχη του προέδρου της UEFA Μισέλ Πλατινί από τη Βαρσοβία (όπου βρισκόταν για τον τελικό του Europa League).\nΗ αρχική ιδέα ήταν να μποϊκοτάρει η ευρωπαϊκή ομοσπονδία τις εκλογές. Ομως ο πρίγκιπας Αλί διαβεβαίωσε τους Ευρωπαίους συνέδρους, που στη συντριπτική τους πλειοψηφία (οι 52 στους 54) θα τον στηρίξουν, πως θεωρεί σίγουρες τουλάχιστον 60 ψήφους εκτός Ευρώπης.\nΣτον πρώτο γύρο της εκλογικής διαδικασίας απαιτείται η συγκέντρωση των δύο τρίτων των ψήφων και κατόπιν η απλή πλειοψηφία (σε περίπτωση απαρτίας δηλαδή, απαιτούνται 105 ψήφοι).\nΗ ασιατική και η αφρικανική συνομοσπονδία επιβεβαίωσαν τη στήριξή τους στον Ζεπ Μπλάτερ, αν και η Αυστραλία (που ανήκει στην ασιατική ομοσπονδία) δήλωσε ότι θα ταχθεί στο πλευρό του Αλί.\nΟ Ζεπ Μπλάτερ έκανε χθες την πρώτη του εμφάνιση μετά τα γεγονότα της Τετάρτης.\nΟ Μισέλ Πλατινί αποκάλυψε χθες ότι ζήτησε από τον Ελβετό παράγοντα να παραιτηθεί, αλλά ο πρόεδρος της FIFA είπε πως κάτι τέτοιο είναι αδύνατο τώρα, στο ξεκίνημα του κογκρέσου.\n«Υστερα από όσα έγιναν, είναι πιθανό να χάσει ο Μπλάτερ. Αρκετά πια! Ο πρίγκιπας Αλί είναι νέος, φιλόδοξος και μπορεί να εργαστεί για το καλό της FIFA, δεν χρειάζεται τα χρήματα», τόνισε ο Πλατινί που -όπως είπε- θα προσπαθούσε να πείσει και τους τελευταίους υποστηρικτές του Μπλάτερ στην Ευρώπη (Ρωσία και Ισπανία) να αλλάξουν στρατόπεδο.\nΕπίσης αποκάλυψε ότι, σε περίπτωση επανεκλογής του Μπλάτερ, οι Ευρωπαίοι εκπρόσωποι θα μποϊκοτάρουν την εκτελεστική επιτροπή. «Είναι πολλοί αυτοί που δεν θέλουν να παραμείνουν σε αυτή τη FIFA», υπογράμμισε με νόημα.\nΣτο μεταξύ, ο πρώην αντιπρόεδρος της FIFA Τζακ Γουόρνερ πέρασε τη νύχτα στις φυλακές του Πορτ οφ Σπέιν, στο Τρίνινταντ και Τομπάγκο.\nΑφού παραδόθηκε στις τοπικές αρχές το μεσημέρι της Τετάρτης, παρουσιάστηκε στο δικαστήριο όπου του απαγγέλθηκαν 12 κατηγορίες για διαφθορά, ξέπλυμα βρόμικου χρήματος και απάτη και ορίστηκε εγγύηση στα 400.000 δολάρια.\nΑναμενόταν να πληρώσει χθες και να αφεθεί ελεύθερος με περιοριστικούς όρους. Εχει κρατηθεί από τις αρχές το διαβατήριό του και πρέπει να παρουσιάζεται κάθε τρεις ημέρες στο αστυνομικό τμήμα. Θα εμφανιστεί πάλι στο δικαστήριο στις 12 Ιουλίου.\nΟ πρώην πρόεδρος της CONMEBOL (συνομοσπονδία της Νότιας Αμερικής), ο Παραγουανός Νικολάς Λεός έμαθε τα νέα ότι παραπέμπεται από τις αμερικανικές αρχές μέσα σε νοσοκομείο της Ασουνσιόν, όπου νοσηλεύεται για γρίπη. Σύμφωνα με τον δικηγόρο του, ο 87χρονος παράγοντας είναι έτοιμος να υπερασπιστεί τον εαυτό του.\nΤο υπουργείο Εξωτερικών της Παραγουάης ανακοίνωσε ότι έχει ήδη λάβει αίτηση έκδοσης του Λεόν στις ΗΠΑ. Η διαδικασία αυτή θα διαρκέσει κάποιες εβδομάδες, καθώς πρέπει να περάσει από το Ανώτατο Δικαστήριο της χώρας.\nΑπό τους επτά παράγοντες της FIFA που συνελήφθησαν προχθές στη Ζυρίχη, μόνο ένας (δεν έχει γίνει γνωστό ποιος) συμφώνησε να εκδοθεί στις Ηνωμένες Πολιτείες για να δικαστεί εκεί. Οι υπόλοιποι έξι αρνήθηκαν και έτσι θα γίνει επίσημη αίτηση από τις αμερικανικές ομοσπονδιακές αρχές μέσα στις προσεχείς 40 μέρες.\nΠαρά το χάος που επικρατεί στη FIFA την τελευταία εβδομάδα λόγω των συλλήψεων παραγόντων της για διαφθορά και παρά τις δύο δικαστικές υποθέσεις που τρέχουν παράλληλα σε Ηνωμένες Πολιτείες και Ελβετία, τα μέλη...


BMW Group: Εξαγορά της Parkmobile, LLC | The Indicator\n23 Ιανουαρίου 2018 • Ώρα δημοσίευσης: 7:03 μμ\nΤο BMW Group εξαγόρασε την Parkmobile, LLC, την μεγαλύτερη πάροχο υπηρεσιών στάθμευσης στη Β. Αμερική, τον Ιανουάριο του 2018. Έτσι, το BMW Group γίνεται παγκοσμίως κορυφαίος, πάροχος ψηφιακών λύσεων στάθμευσης.\nΣτο πλαίσιο της εταιρικής στρατηγικής NUMBER ONE > NEXT, το BMW Group παραμένει σταθερά προσηλωμένο στη μετακίνηση του μέλλοντος και επενδύει ‘απλόχερα’ σε τεχνολογίες του αύριο, επεκτείνοντας παράλληλα τη γκάμα υπηρεσιών μετακίνησης. Με την απόκτηση της Parkmobile, LLC, η εταιρία μπορεί να διαχειριστεί καλύτερα ένα σημαντικό στοιχείο της αστικής μετακίνησης: τις λύσεις στάθμευσης.\n«Έως και 30% της κυκλοφορίας στις πόλεις δημιουργείται από την αναζήτηση θέσεων στάθμευσης. Με την απόκτηση της Parkmobile, LCC γινόμαστε κορυφαίος, διεθνής πάροχος ψηφιακών λύσεων στάθμευσης, που σημαίνει ότι μπορούμε να αντιμετωπίσουμε καλύτερα τον ‘πονοκέφαλο’ του παρκαρίσματος επεκτείνοντας τις υπηρεσίες μας προς τους πελάτες μας σε όλο τον κόσμο», δήλωσε ο Πέτερ Σβαρζμπάουερ, μέλος Δ.Σ. της BMW AG, υπεύθυνος για τις μάρκες MINI, Rolls-Royce και BMW Motorrad, στον τομέα Customer Engagement & Digital Business Innovation του BMW Group.\nΤο BMW Group είχε ένα μειοψηφικό πακέτο στην Parkmobile, LLC από το 2014, αλλά τώρα εξαγόρασε την εταιρία με τους 100 και πλέον εργαζομένους της με έδρα την Ατλάντα στις ΗΠΑ. Η Parkmobile, LLC προσφέρει τις υπηρεσίες της σε περισσότερες από 300 πόλεις της Αμερικής, όπως Νέα Υόρκη, Φιλαδέλφεια και Φοίνιξ. Η Parkmobile Group Europe, που περιλαμβάνει τη μάρκα ParkNow, έχει περιέλθει στην κυριότητα του BMW Group από τον Απρίλιο του 2016.\nΗ Parkmobile ξεπερνά συνολικά τα 22 εκατομμύρια πελάτες σε Ευρώπη και Β. Αμερική και προσφέρει ψηφιακές λύσεις στάθμευσης σε περισσότερες από 1.000 πόλεις.\n«Το BMW Group ήταν ανέκαθεν στο προσκήνιο των επαναστατικών τεχνολογιών μετακίνησης. Έχοντας πρόσβαση σε νέο κεφάλαιο καθώς και στο παγκόσμιο δίκτυο συνεργατών και πελατών του BMW Group, μας προσφέρεται η τέλεια ευκαιρία να επιταχύνουμε την ανάπτυξη και να επεκταθούμε και εκτός Β. Αμερικής. Είναι ο καλύτερος συνεργάτης που θα μπορούσαμε να φανταστούμε», σχολίασε ο Τζον Ζιγκλάρ, CEO της Parkmobile, LLC.\nΜέσω καινοτόμων λύσεων στάθμευσης, το BMW Group συμβάλλει ενεργά στη βελτίωση των μετακινήσεων στις πόλεις. Οι ψηφιακές λύσεις στάθμευσης βοηθούν τον οδηγό στην ανεύρεση θέσεων στάθμευσης, περιορίζοντας έτσι την κυκλοφορία που δημιουργείται από την άσκοπη αναζήτηση και μειώνοντας τις εκπομπές ρύπων στα αστικά κέντρα.\nΜε τη διατήρηση της έκπτωσης του 8% για καταναλώσεις πάνω από 2.000 kWh ανά.\nΜε την έγκριση που έλαβε χθες από την Επιτροπή Κεφαλαιαγοράς το ενημερωτικό δελτίο για.\nEurobank: Δάνειο 400 εκατ. στον ΑΔΜΗΕ για τη διασύνδεση Κρήτης – Αττικής\nΟ ΑΔΜΗΕ ενημερώνει ότι η Αριάδνη Interconnection, 100% θυγατρική της συγγενούς της εταιρείας ΑΔΜΗΕ.\nΜετά την απόφαση της Τακτικής Γενικής Συνέλευσης των μετόχων της ΟΛΘτην 30η Ιουνίου 2020 για.


Τα 10 καλύτερα ξενοδοχεία κοντά σε: St. Mary's Chapel\nΤα καλύτερα ξενοδοχεία κοντά σε: St. Mary's Chapel, Wurzburg\nSt. Mary's Chapel: Διαβάστε κριτικές\n690 από 1.966 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: St. Mary's Chapel\n0,1 χλμ. από St. Mary's Chapel\n0,2 χλμ. από St. Mary's Chapel\n0,5 χλμ. από St. Mary's Chapel\n0,3 χλμ. από St. Mary's Chapel\n0,4 χλμ. από St. Mary's Chapel\n0,6 χλμ. από St. Mary's Chapel\n0,7 χλμ. από St. Mary's Chapel


ΑΛΜΩΠΟΣ ΑΡΙΔΑΙΑΣ – ΕΟΡΔΑΪΚΟΣ 2 – 0 - Ποδόσφαιρο - ΜΑΤΙΕΣ ΠΕΛΛΑΣ - Ηλεκτρονική εφημερίδα για την καθημερινή σας αξιόπιστη ενημέρωση. Ειδήσεις από τα Γιαννιτσά, την Έδεσσα, την Σκύδρα και τον υπόλοιπο νομό Πέλλας.\nΜόνο στο πρώτο ημίχρονο βρήκε αντίσταση ο Αλμωπός Αριδαίας κόντρα στο ελλιπή Εορδαϊκό, καθώς χρειάστηκε η επανάληψη για να πάρει τη νίκη με σκορ 2-0, κλείνοντας έτσι τη φετινή χρονιά με επιτυχία μέσα στην έδρα του. Από την άλλη πλευρά ο Εορδαϊκός τελείωσε και αυτό τη χρονιά, αφού στην τελευταία αγωνιστική παίρνει τους βαθμούς χωρίς να παίξει αφού υποδέχεται τον Βατόλακκο.\n24’ Δυνατό σουτ από τον Παπαευθυμίου, η μπάλα φεύγει λίγο άουτ.\n32’ Ο Μάγγος βγαίνει μόνος του, αλλά το σουτ του αποκρούει σωτήρια ο Μένιος.\n66’ Ο Ρογγότης με κεφαλιά μέσα από την περιοχή κάνει το 1-0.\n86’ Με κοντινό πλασέ ο Παπαευθυμίου κάνει το τελικό 2-0.\nΔιαιτήτευσαν οι κ.κ. Τρακαλιάνης, Κρυωνάς (Σερρών), Γιαμούζης (Πιερίας).\nΑΛΜΩΠΟΣ ΑΡΙΔΑΙΑΣ (Γ. Τυριακίδης): Μένιος, Κιουλτσόπουλος, Παπασυμεών, Μουρατίδης, Ρογγότης, Μπρέγκου, Παπαευθυμίου, Ζαρογιάννης (85’ Κουλάφι), Αλμπάνης (60’ Τσιμτσιρίδης), Ελευθεριάδης Λ., Παρούτογλου (50’ Ελευθεριάδης Θ..\nΕΟΡΔΑΛΙΚΟΣ (Χ. Σαμαράς): Στόικος, Λιάπτσης, Λιάμης, Σερασκιέρης, Σέχι, Τσακανίκας, Καλογιαννίδης, Αποστολίδης (46’ Γκελοσάνι), Πιστόλας, Βλαδίκας, Μάγγος


Στο πλευρό του Πάνου Θεοδωρακόπουλου και η Πατρούλα Νικολοπούλου - Ilia.news\nΣτο πλευρό του Πάνου Θεοδωρακόπουλου και η Πατρούλα Νικολοπούλου\n«Ο Δήμος στους Δημότες!»\nΈνα ακόμη νέο και δυναμικό στέλεχος προστέθηκε στην παράταξη νίκης του υποψήφιου Δημάρχου Πηνειού Πάνου Θεοδωρακόπουλου. Ο λόγος για την Πατρούλα Νικολοπούλου από την Αγία Μαύρα που θα είναι υποψήφια με τον συνδυασμό «ΝΕΑ ΕΠΟΧΗ – ΔΗΜΟΣ ΠΗΝΕΙΟΥ», δηλώνοντας την πλήρη εμπιστοσύνη της στο όραμα του Πάνου Θεοδωρακόπουλου για έναν Δήμο Πηνειού πρωτοπόρο σε όλη την Ηλεία.\nΗ Πατρούλα Νικολοπούλου ανήκει και αυτή στη νέα γενιά των παραγωγικών ανθρώπων που μαζί με τον Πάνο Θεοδωρακόπουλο θέλουν να βάλουν τον τόπο τους σε αναπτυξιακή πορεία. Γεννήθηκε το 1981 στην Πάτρα και σήμερα μένει στην Αγία Μαύρα του Δήμου Πηνειού. Εργάζεται ως ιδιωτική υπάλληλος. Η Πατρούλα Νικολοπούλου ασχολείται πρώτη φορά με την τοπική αυτοδιοίκηση και έχει ως όραμα έναν Δήμο Πηνειού αρωγό σε κάθε δημότη.\n«Πίστεψα στην δύναμή του Πάνου Θεοδωρακόπουλου, στον ατόφιο χαρακτήρα του και στην ανθρώπινη φύση του απέναντι στον συνάνθρωπο και τα προβλήματά του. Ο τόπος μας χρειάζεται ανθρώπους ενεργούς που μοναδικός τους στόχος είναι η ανάπτυξη η πρόοδος και η σκέπη του Δήμου πάνω από τα προβλήματα κάθε πολίτη. Η παράταξη ΝΕΑ ΕΠΟΧΗ -ΔΗΜΟΣ ΠΗΝΕΙΟΥ απαρτίζετε από νέους ανθρώπους με παραγωγικά μυαλά και φρέσκιες ιδέες ικανά να δώσουν έναυσμα σε όλους τους νέους να ασχοληθούν και να παραμείνουν στον τόπο μας. Ο ΔΗΜΟΣ θα είναι πλέον αρωγός σε κάθε πολίτη. ΟΛΟΙ ΜΑΖΙ με πρωτοστάτη τον Πάνο Θεοδωρακόπουλο πάμε να φέρουμε την ΑΝΑΤΡΟΠΗ ΣΤΟ ΚΑΤΕΣΤΗΜΕΝΟ όλοι μαζί να κάνουμε πράξη το αυτονόητο…. Ο ΔΗΜΟΣ ΣΤΟΥΣ ΔΗΜΟΤΕΣ!», τονίζει η Πατρούλα Νικολοπούλου.\nΠροηγούμενο άρθροΠαλιά δίναν 20-50 το κεφάλι ; Tώρα δίνουν κρασιά και τσουρέκια ; Εκσυγχρονίστηκαν !\nΕπόμενο άρθροΤην Πρωτομαγιά η 7η Ποδηλατική Διαδρομή Λεχαινών


Π.Ο.Φ.Ε.Ε - Δελτίο Τύπου για την παράταση υποβολής Περιοδικής δήλωσης ΦΠΑ\nΜετά από σχετική επιστολή της Πανελλήνιας Ομοσπονδίας Φοροτεχνικών Ελεύθερων Επαγγελματιών (Π.Ο.Φ.Ε.Ε.), το Υπουργείο Οικονομίας και Οικονομικών, με απόφασή του, προχώρησε σε παράταση της προθεσμίας υποβολής των περιοδικών δηλώσεων Φόρου Προστιθέμενης Αξίας με ημερομηνία λήξης την 26η Ιανουαρίου 2009 μέχρι και την 29η Ιανουαρίου 2009.\nΗ ανωτέρω παράταση ισχύει και για την ηλεκτρονική υποβολή των Ανακεφαλαιωτικών Πινάκων των Ενδοκοινοτικών Συναλλαγών του Δ’ τριμήνου του 2008.\nΤο σχετικό αρχικό δελτίο τύπου της Π.Ο.Φ.Ε.Ε. έχει ως ακολούθως :\nΔευτέρα 26 Ιανουαρίου 2008\nΘέμα : Παράταση ηλεκτρονικής υποβολής χρεωστικών δηλώσεων Φ.Π.Α μέσω Taxis Net\nΜετά από αίτημα πολλών συναδέλφων, σας ενημερώνουμε ότι λόγω υπερβολικού φόρτου του συστήματος Taxis Net και την αδυναμία αποστολής των περιοδικών Φ.Π.Α. Δεκεμβρίου 2008 και 4ου τριμήνου 2008 που παρατηρείται σήμερα 26.1.2009, ζητήσαμε εγγράφως από το Y.O.O. να δοθεί παράταση για την ηλεκτρονική υποβολή του χρεωστικού Φ.Π.Α. μέχρι και την 31η Ιανουαρίου 2009.\nΕυελπιστούμε ότι ΕΓΚΑΙΡΑ θα ανακοινωθεί η ικανοποίηση του αιτήματος μας ώστε να σταματήσει να υπάρχει από πάνω μας η απειλή επιβολής τεράστιων προστίμων για εκπρόθεσμη υποβολή Φ.Π.Α.


Σπηλιωτόπουλος: Αναζητούμε νέα φιλοσοφικά και κοινωνικά ρεύματα\nΔημοσίευση 13 Ιανουαρίου 2011, 13:54 / Ανανεώθηκε 27 Ιουνίου 2013, 14:55\nΟ Άρης Σπηλιωτόπουλος μιλώντας στον Real FM δήλωσε, ότι η ΝΔ δεν αντιμετωπίζει πρόβλημα ιδεολογικού στίγματος και ανέφερε ότι : «κοινωνικός φιλελευθερισμός είναι η ιδεολογία του κόμματος».\n“Δεν έχουμε, λοιπόν, πρόβλημα ιδεολογίας. Είναι ξεκάθαρη η ιδεολογία μας .Είμαστε αυτοί οι οποίοι αναζητούμε νέα φιλοσοφικά και κοινωνικά ρεύματα. Αυτό σημαίνει ότι προσθέτουμε στη ΝΔ. Ότι πολλαπλασιάζουμε τη δύναμη της ΝΔ», ανέφερε χαρακτηριστικά.\nΌμως δήλωσε επιφυλακτικός στην πρόταση της κας Ντόρας Μπακογιάννη για τη σύσταση Εξεταστικής Επιτροπής για τις προμήθειες και τις σπατάλες στο χώρο της υγείας και επανέλαβε την ίδια θέση και για την Εξεταστική στον τομέα της οικονομίας, που είχε προτείνει το ΠΑΣΟΚ.\n“Είμαστε υπέρ της συναίνεσης στον ευαίσθητο τομέα της Παιδείας” τόνισε ο κ. Σπηλιωτόπουλος και πρόσθεσε : “Αυτό έκανα πράξη και εγώ ως Υπουργός , ανοίγοντας εθνικό διάλογο για τη δευτεροβάθμια εκπαίδευση υπό τον κ Μπαμπινιώτη.\nΔεσμευτήκαμε ότι όποιος κι αν εκλεγεί θα εφαρμόσει τα αποτελέσματα του διαλόγου. Από εκείνη τη στιγμή έως και σήμερα, έχει περάσει ένας χρόνος, τα δε αποτελέσματα του εθνικού διαλόγου για τα σχολεία και τον τρόπο που θα μπουν τα παιδιά στα πανεπιστήμια τα κρατάει η κα Διαμαντοπούλου ερμητικά κλειστά στο δικό της το συρτάρι και ανακινεί μονομερώς θέματα που αφορούν την Τριτοβάθμια εκπαίδευση, ξεχνώντας ότι πρόσφατη εκπαιδευτική μεταρρύθμιση έγινε επί των ημερών μου. Εμείς λέμε ναι: συμμετέχουμε στο διάλογο, αλλά όχι σε αιφνιδιασμούς και όχι σε διάλογο προσχηματικό. Ας εφαρμόσει τις προηγούμενες προτάσεις στις οποίες καταλήξαμε και θα προχωρήσουμε μαζί. Εάν θέλει να προχωρήσουμε μαζί για να μην κάνουμε τα παιδιά μας πειραματόζωα για ακόμη μια φορά».


Επόμενο «μπλόκο»: Ξάνθη - to10.gr\nΑρχική / ΔΕΚΑΡΙΑ / Επόμενο «μπλόκο»: Ξάνθη\nΕπόμενο «μπλόκο»: Ξάνθη\nΚόντρα στην ΑΕΚ η… εξυγίανση έστειλε ξεκάθαρο μήνυμα. Θα κάνει τα πάντα για να μην πάρει το πρωτάθλημα ο Ολυμπιακός. Με κάθε τρόπο, σε κάθε ευκαιρία, χωρίς καμία ντροπή. Οι αντοχές του Ολυμπιακού θα πρέπει να είναι μεγάλες…\nΗ άνετη και «σβηστή» νίκη του Ολυμπιακού επί της ΑΕΚ αλλά κυρίως επί της… εξυγίανσης είναι λογικό να φέρνει ικανοποίηση στην ερυθρόλευκη οικογένεια. Ο Ολυμπιακός που συνεχίζει πρώτος και καλύτερος στο πρωτάθλημα στο +2 από τον ΠΑΟΚ και στο +8 από την ΑΕΚ. Ουσιαστικά «τρέχει» σε έναν «μαραθώνιο» με έναν αντίπαλο, τον ΠΑΟΚ. Ο Ολυμπιακός είναι μακράν η καλύτερη ομάδα.\nΔεν μεταφράζεται ουσιαστικά και στην βαθμολογία, δεν θα μεταφραστεί ποτέ, γιατί απλά ο Ολυμπιακός και ο ΠΑΟΚ δεν παίζουν με τους ίδιους όρους και τα ίδια δεδομένα. Την ώρα που ο Ολυμπιακός έχει δώσει 8 ματς – «φωτιά» στο πρωτάθλημα, ο ΠΑΟΚ έχει αντίστοιχα… δύο. Στα οποία δεν νίκησε κιόλας, τις ισοπαλίες με Άρη και ΑΕΚ. Τα άλλα έξι ματς ήταν στην κατηγορία των χαλαρών για τον ΠΑΟΚ. Όπως τα περισσότερα στο πρωτάθλημα. Έχει το… χάρισμα στα χρόνια της «εξυγίανσης» ο ΠΑΟΚ βλέπετε.\nΟ Ολυμπιακός από την άλλη; Ξέρει ξεκάθαρα, από τον Μαρτίνς μέχρι τον τελευταίο παίκτη, πως απέναντι του δεν έχει 11 αντιπάλους αλλά… 16 πλέον με το VAR.\nΤο έζησε για τα καλά στο ντέρμπι με την ΑΕΚ. Το «μήνυμα» της… εξυγίανσης ήταν ξεκάθαρο. Με κάθε τρόπο θα μπαίνει εμπόδιο στην ομάδα του Μαρτίνς. Μα με κάθε τρόπο. Η διαιτησία του Σόουζα ήταν απλά η απόδειξη πως στο φετινό πρωτάθλημα για να τερματίσει πρώτος ο Ολυμπιακός θα πρέπει να γράψει την πιο «χρυσή» σελίδα της ιστορίας του. Θα πρέπει να νικήσει Θεούς και δαίμονες! Θα πρέπει να επιβιώσει σε όλα όσα θα ανακαλύψουν όλοι όσοι έχουν φέρει το ελληνικό ποδόσφαιρο στα πιο σκοτεινά του χρόνια.\nΟ Ολυμπιακός νίκησε εύκολα την ΑΕΚ, διέσυρε αυτούς που ήθελαν με το έτσι θέλω να τον σταματήσουν ώστε να μην είναι αυτή την στιγμή στην κορυφή του πρωταθλήματος, όμως μπροστά του έχει πολύ δρόμο να διαβεί. Και έχει και πολλά εμπόδια ακόμη να ξεπεράσει. Για την ακρίβεια έχει άλλα 28 εμπόδια μπροστά του. Όσες και οι αγωνιστικές που θα χρειαστεί να παίξει για να φτάσει μέχρι το τέλος, μέχρι την κατάκτηση του πρωταθλήματος.\nΤα καθεστώτα βλέπετε, δεν πέφτουν εύκολα. Και όσο ζορίζονται, όσο βλέπουν πως έρχεται το τέλος τους τόσο «σκυλιάζουν», τόσο αποθρασύνονται, τόσο απροκάλυπτα λειτουργούν για πετύχουν πάση θυσία τον στόχο τους.\nΗ… εξυγίανση έστειλε το μήνυμα μέσα στο «σπίτι» του Ολυμπιακού με 32 χιλιάδες οπαδούς. Έχασε κατά κράτος, πήρε απάντηση σε όλους τους… στόχους της. Αγωνιστικά αλλά και από τον κόσμο του Ολυμπιακού που δεν απάντησε στις προκλήσεις.\nΕπόμενο εμπόδιο, στην Ξάνθη. Το ερχόμενο Σάββατο. Την Ξάνθη που πέρσι μετατράπηκε σε «μικρή Τούμπα» για να γιορτάσουν όλοι μαζί την κατάκτηση του ιστορικού πρωταθλήματος του ΠΑΟΚ. Όλοι οι φίλοι μαζί. Την Ξάνθη που πέρσι παίχτηκε εις βάρος του Ολυμπιακού το πιο σκληρό «επεισόδιο της εξυγίανσης» στερώντας δύο πολύτιμους βαθμούς με το έτσι θέλω ώστε ο ΠΑΟΚ να πάει στο +6.\nΠόσο μεγάλη προσοχή θέλει το ματς στην Ξάνθη δεν χρειάζεται και ιδιαίτερη ανάλυση. Το «σύστημα» έχει… κυκλώσει αυτό το ματς. Φοβάται, τρέμει, ξέρει πως αν ο Ολυμπιακός περάσει και από εκεί τότε ο ΠΑΟΚ το πιθανότερο είναι να κατέβει για την 12η αγωνιστική στο Καραϊσκάκη κυνηγώντας τους ερυθρόλευκους στη βαθμολογία.\nΣτην Ξάνθη περιμένει μια από τις μεγάλες «μάχες» του πρωταθλήματος τον Ολυμπιακό. Σε όλα τα επίπεδα. Χωρίς ντροπή, χωρίς να διατηρούν τα προσχήματα θα ψάξουν τρόπο να τον σταματήσουν.\nΟ Ολυμπιακός έχει φροντίσει να κάνει τα πάντα από την πλευρά του. Ο Μαρινάκης έχει δημιουργήσει μια πανίσχυρη ομάδα, ικανή να αντέξει παντού. Ο Ολυμπιακός είναι η μοναδική ελληνική ομάδα που παίζει στην Ευρώπη, αγωνίζεται απέναντι σε θηρία όπως η Μπάγερν και η Τότεναμ και παρόλαυτα στο ίδιο διάστημα έχει 7 νίκες σε 8 αγωνιστικές. Με την ισοπαλία να έρχεται στο ΟΑΚΑ με τον ΠΑΟ σε ματς με δύο πέναλτι και ισοφάριση στο 90’. Και με κακή δική του παρουσία, την μοναδική έως τώρα.\nΟ Ολυμπιακός που παίζει χωρίς τον φυσικό του ηγέτη, τον Φορτούνη, που έχασε τον Βαλμπουενά στην τριάδα φωτιά με ΟΦΗ, Μπάγερν, ΑΕΚ αλλά και για το ματς με την Ξάνθη, που είδε τον Σισέ να βγαίνει off για 3 μήνες. Τον Ολυμπιακό όμως που είναι αποφασισμένος να τα βάλει με τους «δαίμονες» που έχουν «αιχμαλωτίσει» το ελληνικό ποδόσφαιρο.\nΠόσο θα αντέξει; Θα το δούμε στην πράξη, το σίγουρο είναι πως μετά και το μήνυμα της… εξυγίανσης στο Καραϊσκάκη θα μιλάμε για ένα ιστορικό επίτευγμα αν τα καταφέρει.


Κυρ. Μητσοτάκης: Μόνο η ΝΔ μπορεί να εγγυηθεί μια μεγάλη προοδευτική αλλαγή | Η ΚΑΘΗΜΕΡΙΝΗ\n22.05.2019 • 10:45\nΟι πολίτες θα ψηφίσουν για μια μεγάλη πολιτική αλλαγή. Αν πιστεύουν ότι χρειάζεται μια μεγάλη προοδευτική αλλαγή πιστεύω θα ψηφίσουν τη μόνη πολιτική δύναμη που μπορεί να την κάνει πράξη. Είμαι απολύτως διατεθειμένος να κάνουμε ανοικτή δημόσια συζήτηση για το τι είναι πρόοδος και τι είναι συντήρηση σήμερα. Ο ΣΥΡΙΖΑ είναι μια συντηρητική δύναμη. Είναι βαθιά οπισθοδρομική δύναμη. Πάντως δεν ειναι προοδευτική, είναι ένα μόρφωμα το οποίο αναρριχήθηκε με λαϊκισμό για να έρθει στην εξουσία και θα κάνει ό,τι πιστεύει ό,τι χρειάζεται για να παραμείνει στην εξουσία, τόνισε ο πρόεδρος της ΝΔ Κυριάκος Μητσοτάκης, κατά τη συνέντευξή του στον ρ/σ News 24/7.\nΕμείς ανήκουμε στο ΕΛΚ. Είναι η μεγάλη κεντροδεξιά ευρωπαϊκή οικογένεια. Το ΕΛΚ είναι το ανάχωμα στην ακροδεξιά. Το ΕΛΚ -και με δική μου κινητοποίηση- απομόνωσε ακραίες φωνές και θα είναι η πρώτη πολιτική δύναμη στην Ευρώπη της επόμενης ημέρας. Είναι καλό να υπάρχει μια καλή σχέση με τον επόμενο πρόεδρο της Επιτροπής. Ποιον στηρίζει ο ΣΥΡΙΖΑ για πρόεδρο της Ευρωπαϊκής Επιτροπής; Αν είναι με την Κούεν όπως ψελλίζει, βρίσκεται στη σφαίρα της ευρωπαϊκής απομόνωσης, πρόσθεσε, μεταξύ άλλων.\nΟ κ. Μητσοτάκης, αναφερόμενος στα χθεσινά επεισόδια με τον «Ρουβίκωνα», σημείωσε: «Ο Ρουβίκωνας δρα με την απόλυτη ανοχή της κυβέρνησης. Δεν είναι η πρώτη φορά που επιτίθεται στη Βουλή. Στην πρώτη επιθεση τους είχε στείλει ο πρόεδρος της Βουλής σπίτι τους με ταξί. Αδιανόητο αυτό που έγινε χθες. Μια ομάδα τραμπούκων εκβιάζουν τη Δημοκρατία. Όλα αυτά γίνονται ως ένδειξη συμπαράστασης σε έναν αμετανόητο δολοφόνο. Επιδεικνύεται μια ανεξήγητη ανοχή σε τέτοια φαινόμενα βίας. Όλα συνδέονται αν θα πρέπει ή δεν πρέπει να δοθεί άδεια σε έναν αμετανόητο δολοφόνο. Δεν νομίζω ότι υπάρχει δημοκρατικος, προοδευτικός πολίτης που δεν αισθάνεται άσχημα βλέποντας αυτές τις εικόνες».\nΟ πρόεδρος της ΝΔ ανέφερε ότι η κυβέρνηση έχει ψηφίσει τη μείωση του αφορολογήτου, για να προσθέσει: «Αυτό σημαίνει ότι ένας συνταξιούχος, ο οποίος παίρνει 750 ευρώ θα πληρώσει φόρο εισοδήματος περίπου 450 ευρώ. Εμείς καταθέσαμε τροπολογία όλοι μαζί να ψηφίσουμε ότι η μείωση του αφορολόγητου δεν θα ισχύσει. Η κυβέρνηση αρνήθηκε. Η μείωση του αφορολόγητου δεν θα ισχύσει με κυβέρνηση ΝΔ».\n«Από τις ευρωεκλογές θα βγουν ξεκάθαρα πολιτικά συμπεράσματα»\nΟ κ. Μητσοτάκης υποστήριξε ακόμη «ότι από τις ευρωεκλογές θα βγουν ξεκάθαρα πολιτικά συμπεράσματα, όπως και από τις περιφερειακές εκλογές», υπογραμμίζοντας ότι σήμερα η ΝΔ είναι η μόνη πολιτική δύναμη που μπορεί να εγγυηθεί μια μεγάλη προοδευτική αλλαγή στη χώρα.\n«Δεν καταλαβαίνω από καποια κόμματα την τακτική των ίσως αποστάσεων. Και αυτοί που μας περιγράφουν περίπου ως το ίδιο, δεν τα πολυπιστεύουν. Συγκυβερνήσαμε με το ΚΙΝΑΛ. Όλα αυτά λέγονται για λόγους τακτικής. Αν δει κανείς την ατζέντα μας και μας κρίνει με βάση αυτά που λέμε ότι θα κάνουμε, δεν υπαρχει δυσκολία σε ψηφοφόρο του ΚΙΝΑΛ ή του Ποταμιού να ψηφίσει τη ΝΔ», ανέφερε, μεταξύ άλλων.


03 | Ιουλίου | 2013 | ΡΑΟΥΛΗΣ ΒΑΣΙΛΗΣ\nΚρίμα οι φωτογραφίες!\nΘυμηδία προκαλούν τα όσα λαμβάνουν χώρα στο πειραϊκό βασίλειο της COSCO.\nΛίγες ημέρες πριν ο Αντ. Σαμαράς παρασημοφόρησε τον Γ. Γιαφού, για την «προσφορά» του στην ανάπτυξη της κερδοφορίας του κινέζικου κολοσσού μέσω ΟΛΠ.\nΧθες ωστόσο η κρατική εταιρεία της Κίνας ανακοίνωσε την αντικατάσταση του Γιαφού, στο πλαίσιο προφανώς των εσωτερικών αλλαγών του κόμματος των «κόκκινων δισεκατομμυριούχων».\nΤα περί συνταξιοδότησης αποτελούν προπέτασμα καπνού, μιας και το ηλικιακό όριο για τον αποχωρήσαντα είχε συμπληρωθεί προ τριετίας.\nΈτσι έμειναν αμανάτι οι «προβλέψεις» του Γιαφού για πρωτιά της Ελλάδας στην έξοδο από την ευρωπαϊκή κρίση και οι κομπασμοί του πρωθυπουργού.\nΑφήστε που Τούρκος αξιωματούχος ζητά οικονομική επιτήρηση της χώρας μας εν όψει της διέλευσης του αγωγού ΤAP από την Ελλάδα.\nΟι θριαμβευτικές ειδήσεις πολλαπλασιάζονται.\nΥπόθεση Αντετοκούνμπο – Η απίστευτη υποκρισία!\nΟ Πρωθυπουργός υποδέχθηκε στο Μέγαρο Μαξίμου τον Γιάννη Αντετοκούνμπο. Ένα παιδί που απέκτησε την ελληνική ιθαγένεια με βάση τις διατάξεις του νόμου 3838. Έναν νόμο που η ΝΔ και ο σημερινός Πρωθυπουργός πολέμησαν λυσσαλέα, ενέταξαν στις βασικές τους προεκλογικές εξαγγελίες (κατάργηση νόμου Ραγκούση) και καλλιέργησαν ένα απίστευτο κλίμα ξενοφοβίας που ουσιαστικά ενίσχυσε τις απόψεις και τη λογική της Χρυσής Αυγής.\nΟ Γιάννης Αντετοκούνμπο, είναι ίσως ένα από τα λίγα τυχερά παιδιά. Ενας από τους λίγους τυχερούς που πήρε ενώ δικαιούταν την ελληνική ιθαγένεια. Ο Πρωθυπουργός αφού στέρησε από όλα τα παιδιά σαν τον Αντετοκούνμπο την ελληνική ιθαγένεια, τώρα επιχαίρει για το πρώτο ελληνικό draft στο NBA…!\nΗ Ελληνική Ένωση για τα δικαιώματα του Ανθρώπου λέει αλήθειες και αποκαλύπτει το μέγεθος της υποκρισίας:\n«Η διεθνής αθλητική διάκριση την οποία κατέκτησε με την αξία και τον κόπο του ο δεκαοκτάχρονος Έλληνας καλαθοσφαιριστής, αποτέλεσε εύλογη αφορμή για πανηγυρισμούς. Ακόμη μια ένδειξη προκοπής του ελληνικού αθλητισμού, συγκινεί όσους έχουν μάθει να καμαρώνουν όποτε βλέπουν την ελληνική σημαία σε άξια χέρια. Μαζί τους όμως θα πανηγυρίσουν υποκριτικά και κάποιοι που, αν δεν ήξεραν ποιός είναι ο Γιάννης Αντετοκούνμπο, δεν θα ανέχονταν την παρουσία του στη δουλειά τους, στην ομάδα τους, στο λεωφορείο ή στο παγκάκι τους. Όπως ακριβώς δεν την ανέχονται σε άλλα παιδιά που δεν συμβαίνει να έχουν το ύψος και το ταλέντο του νεαρού Αντετοκούνμπο. Πανηγυρίζουν και αυτοί που αν ο Γιάννης δεν ήταν ταλαντούχος μπασκετμπολίστας δεν θα θεωρούσαν ποτέ ότι αξίζει να γίνει Έλληνας.\nΘα μπορούσατε τουλάχιστον να είστε συνεπείς στις επανειλημμένα εκφρασμένες αντιλήψεις σας και να μην πολιτογραφούσατε τον (πολλά υποσχόμενο) Έλληνα μπασκετμπολίστα. Διότι κατά βάθος βέβαια, είναι σίγουρο πως ούτε αυτόν τον θεωρείτε Έλληνα. Εμείς πάντως τον θεωρούμε, όχι επειδή παίζει καλό μπάσκετ, αλλά επειδή νιώθει ότι μπορεί να μοιράζεται το μέλλον του μαζί μας».\nΣτο θέμα αναφέρθηκε με δήλωση του ο Γιώργος Παπανδρέου:\nΠριν από λίγα εικοσιτετράωρα, ο Γιάννης Αντετοκούμπο και ο αδερφός του, ανέμιζαν την Ελληνική Σημαία κατά την διάρκεια της σχετικής εκδήλωσης στις ΗΠΑ.\nΤα αδέρφια Αντετοκούμπο, με την στάση τους, μεγάλωσαν, δεν μίκρυναν την Ελλάδα και έδειξαν ότι δεν είναι το DNA, το χρώμα ή η καταγωγή που προσδιορίζουν την Ελληνικότητα.\nΈχουν την δυνατότητα να δείξουν ότι το μήνυμα που εξέπεμψαν τα δύο αδέρφια από την άλλη άκρη της γης και το έλαβαν και το μετουσίωσαν σε στάση ζωής.»\nΟ Αντώνης Σαμαράς σε δήλωση του και υπόμνημα που έστειλε στον υπουργό Εσωτερικών, μεταξύ άλλων σημειώνει:\n«Η Νέα Δημοκρατία θα καταψηφίσει το νομοσχέδιο της κυβέρνησης. Θα υπερψηφίσουμε, βέβαια, το δικαίωμα ψήφου των ομογενών.\nΔεσμευόμαστε από τώρα ότι θα καταργήσουμε το νομοσχέδιο όταν θα αναλάβουμε τη διακυβέρνηση της χώρας.»\nΣυνεδρίαση διαγραμματειακού συντονιστικού οργάνου της ΝΔ. Ο κ. Σαμαράς δηλώνει σύμφωνα με το επίσημο δελτίο τύπου του κόμματος του:\n«Θα καταργήσουμε το νόμο του Ραγκούση για την ιθαγένεια. Ένα νόμο που μετέτρεψε την Ελλάδα σε μαγνήτη για τους λαθρομετανάστες, για ανθρώπους ταλαιπωρημένους από τον Τρίτο Κόσμο. Θα αρχίσουμε να μεταφέρουμε τους λαθρομετανάστες σε κέντρα υποδοχής και φιλοξενίας, μακριά από τις πόλεις και τις γειτονιές, που σήμερα στοιβάζονται. Θα πάνε σε παλιά στρατόπεδα, μέχρι τον επαναπατρισμό τους. Θα βρούμε λύσεις με τις τοπικές κοινωνίες, όπου βρίσκονται αυτά τα στρατόπεδα και θα δώσουμε απάντηση σε εύλογες ανησυχίες που έχουν. Διότι ένα σοβαρό κράτος πρέπει να δίνει τη σωστή, την ειλικρινή πληροφόρηση, και τα μέτρα τα οποία πρόκειται να λάβει για μια τέτοια υπόθεση, στις τοπικές κοινωνίες. Όχι να μεταφέρουμε, δηλαδή, το πρόβλημα, από τη μια πλευρά της Ελλάδος στην άλλη.»\nΚαι τώρα γιατί οι χαρούλες;;;;


Δώρο Πάσχα για εργαζόμενους σε αναστολή - Πότε καταβάλλεται - TES – Total Economic Solutions\n«Ψαλιδισμένο» και σε δόσεις θα λάβουν το δώρο του Πάσχα περισσότεροι από 600.000 εργαζόμενοι, οι οποίοι το διάστημα από 1η Ιανουαρίου έως 30 Απριλίου 2020 έχουν τεθεί έστω και για μία ημέρα σε αναστολή σύμβασης εργασίας.\nΟι υπόλοιποι εργαζόμενοι, δηλαδή εκείνοι που στο πρώτο τετράμηνο του έτους συνεχίζουν να εργάζονται κανονικά, θα πρέπει βάσει του νόμου να λάβουν από τον εργοδότη τους ολόκληρο το δώρο του Πάσχα έως τη Μεγάλη Τετάρτη 28 Απριλίου. Όμως, καταληκτική είναι η συγκεκριμένη ημερομηνία για την καταβολή από τους εργοδότες στους υπαλλήλους τους και της αναλογίας του δώρου Πάσχα που αντιστοιχεί στις ημέρες που δεν είχαν τεθεί σε αναστολή και συνέχιζαν να εργάζονται κανονικά.\nΓια όσους ήταν και τους τέσσερις μήνες σε αναστολή θα λάβουν δώρο Πάσχα 267 ευρώ που είναι το μισό της μηνιαίας αποζημίωσης ειδικού σκοπού. Το ποσό αυτό όμως δεν θα το λάβουν έως τη Μεγάλη Τετάρτη αλλά μεταγενέστερα χωρίς ακόμη να έχει ανακοινωθεί συγκεκριμένη ημερομηνία.\nSOS: Μεγάλη απάτη - Πώς βρίσκουν το PIN στην πιστωτική κάρτα\nΣυντάξεις Μαΐου: Ποιο είναι το πρόγραμμα πληρωμής που αποφάσισε το Διοικητικό Συμβούλιο του e-ΕΦΚΑ– Οι ημερομηνίες ανά ταμείο


The Voice of America (VOA): News in Greek, 08-10-01\n Επέτειος της εγκαθίδρυσης της ανεξάρτητης Κυπριακής Δημοκρατίας\n Επίσκεψη Αμερικανού διαμεσολαβητή στη Βόρεια Κορέα\n Υποχωρούν οι τιμές ακίνητων\n Μελαμίνη και σε μπισκότα\n Ο Καρζάι δηλώνει έτοιμος για διαπραγματεύσεις με τους Ταλιμπάν\nΣήμερα 1η Οκτωβρίου είναι η επέτειος της εγκαθίδρυσης της ανεξάρτητης Κυπριακής Δημοκρατίας το 1960, που υπήρξε το κοινό απόκτημα τόσο των Ελληνοκυπρίων όσο και των Τουρκοκυπρίων. 'Η επανενωμένη Κυπριακή Δημοκρατία είναι το όραμά μας. Δεν έχουμε την πολυτέλεια τώρα να αποτύχουμε. Η μη λύση του Κυπριακού δεν αποτελεί λύση, γιατί η μη λύση και η συνεχιζόμενη εκκρεμότητα μπορεί να οδηγήσει στην μόνιμη διχοτόμηση που είναι η χειρότερη δυνατή εξέλιξη, τόσο για τους Ελληνοκυπρίους όσο και τους Τουρκοκυπρίους'. Έτσι άρχισε την προσφώνησή του εμπρός στην Ολομέλεια της Κοινοβουλευτικής Συνέλευσης του Συμβουλίου της Ευρώπης στο Στρασβούργο, ο Πρόεδρος της Κυπριακής Δημοκρατίας, Δημήτρης Χριστόφιας, εκφράζοντας παράλληλα τις ευχαριστίες του Κυπριακού Λαού για το ενεργό ενδιαφέρον του Συμβουλίου της Ευρώπης, αλλά και το αίσθημα της εκτίμησης του για την πολύτιμη συνεισφορά του Ευρωπαϊκού Δικαστηρίου στην προστασία των ανθρωπίνων δικαιωμάτων και βασικών ελευθεριών όλων των Κυπρίων.\nΣτην ομιλία του ο κ. Χριστόφιας αναφέρθηκε και στις απ' ευθείας διαπραγματεύσεις που έχουν αρχίσει ήδη με τον Τουρκοκύπριο ηγέτη, Μεχμετ Αλί Ταλάτ, ο οποίος βρίσκεται στο Στρασβούργο και συναντήθηκε για λίγα λεπτά με τον κ. Χριστόφια και ο οποίος θα απευθυνθεί σήμερα στην Ολομέλεια του Συμβουλίου. 'Το πλαίσιο της λύσης που καθορίζεται απο τα σχετικά ψηφίσματα του ΟΗΕ', διευκρίνισε ο Κύπριος Πρόεδρος, 'είναι η διζωνική, δικοινοτική ομοσπονδία με μια διεθνή προσωπικότητα, μια αδιαίρετη κυριαρχία και μία ιθαγένεια. Οραματισθήκαμε μια ομόσπονδη, ενωμένη, κοινή πατρίδα με τον κ. Ταλάτ, η οποία θα σέβεται την διαφορετικότητα και την ταυτότητα της κάθε μιας κοινότητας'.\nΑπαντώντας σε ερωτήματα που του έθεσαν διάφοροι βουλευτές ο κ. Χριστόφιας είπε: 'Το κλειδί της λύσης δεν βρίσκεται στην Λευκωσία. Βεβαίως οι Κύπριοι συμμετέχουν αλλά δεν θα μπορέσουμε να καταλήξουμε σε συμφωνία αν δεν το θελήσει η Τουρκία'. Και κατέληξε: 'Η αποχώρηση των στρατιωτικών δυνάμεων είναι η προυπόθεση για να ζήσουν ειρηνικά οι Κύπριοι και όπως οι ίδιοι το αποφασίσουν. Ποτέ δεν θα δεχθούμε δεύτερο Κράτος στην Κύπρο. Η λύση θα είναι μία Ομοσπονδία στην οποία θα μοιραστούμε την αρχή, τα οφέλη και την ευημερία της χώρας μας'.\nΤζον Μακέιν και Μπαράκ Ομπάμα\nΗ Αμερικανική Γερουσία ανακοίνωσε ότι θα διεξάγει ψηφοφορία σήμερα επί αναθεωρημένου σχεδίου στήριξης του χρηματοπιστωτικού τομέα. Οι προεδρικοί υποψήφιοι Γερουσιαστές, Μπαράκ Ομπάμα και Τζον Μακέιν, καθώς και ο υποψήφιος για την αντιπροεδρία των Δημοκρατικών, Γερουσιαστής Τζο Μπάιντεν, θα μεταβούν στην Ουάσιγκτον για να συμμετάσχουν στην ψηφοφορία. Αναμένεται ότι το αναθεωρημένο σχέδιο θα περιλαμβάνει πρόνοια αύξησης του ανώτατου ορίου καταθέσεων που εγγυάται το κράτος, από τις 100 χιλιάδες δολάρια που είναι σήμερα, στις 250 χιλιάδες δολάρια. Την Τρίτη και η εγγυήτρια υπηρεσία των τραπεζικών καταθέσεων, η λεγόμενη FDIC, ζήτησε άδεια αύξησης του εγγυημένου ανώτατου ορίου καταθέσεων για την αντιμετώπιση της 'κρίσης εμπιστοσύνης' των πολιτών, όπως είπε.\nΑνέκαμψε λίγο η Γουώλ Στρήτ\nΟ πρόεδρος Μπους προειδοποίησε τη Τρίτη ότι οι οικονομικές συνέπειες θα είναι 'επίπονες και διαρκείς' αν δεν εγκριθεί το μέτρο, ενώ επεσήμανε ότι η χώρα βρίσκεται 'σε κατάσταση έκτακτης ανάγκης που επιδεινώνεται όσο δεν λαμβάνονται μέτρα'.\nΟ κύριος Αμερικανός διαμεσολαβητής στις εξαεθνείς συνομιλίες για τα πυρηνικά της Βόρειας Κορέας, Βοηθός Υπουργός Εξωτερικών, Κρίστοφερ Χίλ, εξέφρασε την ελπίδα ότι θα καταφέρει να αναβιώσει την συμφωνία αποπυρηνικοποίησης της Πιονγιάνγκ κατά την σημερινή του επίσκεψη στη Βόρεια Κορέα.\nΚύριος στόχος του κ. Χίλ κατά την συνάντηση του με τον Βορειοκορεάτη ομόλογο του, Κιμ Κίε Κουάν, θα είναι να τον πείσει να δεχτεί σχέδιο επιβεβαίωσης των διακηρύξεων της Πιονγιάνγκ για το πυρηνικό της πρόγραμμα.\nΤην Τρίτη ο Αμερικανός Βοηθός Υπουργός Εξωτερικών συναντήθηκε στη Σεούλ με τον ανώτερο διαμεσολαβητή της Νότιας Κορέας, Κιμ Σούκ.\nΝέα έκθεση δείχνει ότι οι τιμές ακινήτων σε 20 Αμερικανικές μεγαλουπόλεις υποχώρησαν με τον ταχύτερο ρυθμό στην ιστορία. Πρόκειται για μείωση 16% σε σύγκριση με την ίδια περίοδο πέρυσι. Φυσικά η μείωση των τιμών ακινήτων βρίσκεται στο επίκεντρο της χρηματοπιστωτικής κρίσης που ξεκίνησε με τα στεγαστικά δάνεια υψηλού κινδύνου. Αναλυτές δηλώνουν ότι η μείωση της ζήτησης ακινήτων έχει προκαλέσει και πτώση των τιμών καθώς και αύξηση του αριθμού ακινήτων που κατάσχονται από τράπεζες γιατί οι ιδιοκτήτες τους δεν μπορούν να πληρώσουν το στεγαστικό τους δάνειο.\nΠαράλληλα άλλη μια έκθεση δείχνει ότι η οικονομική ύφεση και η αύξηση των τιμών των καυσίμων έχει αναγκάσει τους Αμερικανούς να χρησιμοποιούν λιγότερο τα αυτοκίνητα τους. Το Αμερικανικό Υπουργείο Συγκοινωνιών ανακοίνωσε ότι για 9ο κατά σειρά μήνα μειώθηκε η χρήση Ι.Χ. στις ΗΠΑ, καθώς και οι αγορές βενζίνης κατά 4%.\nΟλλανδοί αξιωματούχοι δήλωσαν ότι ίχνη της χημικής ουσίας μελαμίνης βρέθηκαν και σε δύο τύπους μπισκότων Κινεζικής κατασκευής. Η Ολλανδική Αρχή Τροφίμων ανακοίνωσε ότι μπισκότα της εταιρείας 'Κοάλα' με γεύση φουντούκι και σοκολάτα αποσύρθηκαν απ' την αγορά λόγω υψηλής περιεκτικότητας σε μελαμίνη. Πρόκειται για ένα ακόμη κρούσμα του συνεχιζόμενου σκανδάλου με Κινεζικά προϊόντα μολυσμένα με την εν λόγω χημική ουσία.\nΕπίσης Νοτιοκορεάτες αξιωματούχοι ανακοίνωσαν ότι η εν λόγω χημική ουσία βρέθηκε σε κράκερ της εταιρείας Nabisco, Ritz, που κατασκευάζονται στην Κίνα. Μέχρι στιγμής πάνω από 50 κυβερνητικές υπηρεσίες σ' όλο τον κόσμο έχουν απαγορεύσει ή αποσύρει Κινεζικά προϊόντα μολυσμένα με μελαμίνη, ενώ ο Παγκόσμιος Οργανισμός Υγείας εξέδωσε νέες οδηγίες για το θέμα των επιπέδων μελαμίνης στα τρόφιμα.\nO πρόεδρος Μπούς συναντάται σήμερα με τον διοικητή των Νατοϊκών δυνάμεων στο Αφγανιστάν, στρατηγό Ντέηβιντ Μακήρναν. Της συνάντησης αυτής έχουν προηγηθεί δηλώσεις ανώτερων Αμερικανών αξιωματούχων ότι η κυβέρνηση Μπους επανεξετάζει την στρατηγική της στο Αφγανιστάν. Η φετινή χρονιά είναι η πιο πολύνεκρη στο Αφγανιστάν από το 2001 και την απομάκρυνση των Ταλεμπάν.\nΜόνο τους τελευταίους 9 μήνες 220 Αμερικανοί στρατιώτες έχουν χάσει τη ζωή τους. Στο μεταξύ, ο πρόεδρος του Αφγανιστάν, Χαμίντ Καρζάι, δήλωσε ότι προτίθεται να διενεργήσει διαπραγματεύσεις με αντάρτες των Ταλιμπάν. Ο κ. Καρζάι δήλωσε σε δημοσιογράφους στην Καμπούλ ότι επί δύο χρόνια βρίσκεται σε επαφή με τον βασιλιά της Σαουδικής Αραβίας για να διευκολύνει τις συνομιλίες μεταξύ της Αφγανικής κυβέρνησης και του ηγέτη των Ταλιμπάν, Μούλα Ομάρ. Αποκαλώντας τον ηγέτη των Ταλιμπάν αδελφό του, ο Πρόεδρος Καρζάι ζήτησε από τον Ομάρ να σταματήσει να σκοτώνει Αφγανούς και να επιστρέψει για να εργαστεί για την ειρήνη και τη ασφάλεια στη χώρα του. Επίσης ο κ. Καρζάι έχει υποσχεθεί στον Μουλά Ομάρ ότι θα τον προστατέψει από τις Αμερικανικές και ΝΑΤΟικές δυνάμεις, αν συμφωνήσει σε διαπραγματεύσεις.\nΑπό την πλευρά του, ο Μουλά Ομάρ εξέδωσε ανακοίνωση ζητώντας την αποχώρηση των ξένων στρατευμάτων από το Αφγανιστάν.\nvoa2html v3.00 run on Thursday, 2 October 2008 - 1:18:17 UTC